Amalunga EMDC Aphatheka Ekuvulweni Kwephalamende Ehoza uMugabe
Amalunga la ahoze uMugabe ngesikhathi esethula umbiko wakhe ngoba esithi kamnanzi njengomongameli welizwe
Laloba ibandla leMDC elikhokhelwa nguMnu Morgan Tsvangiraibelithe amalunga alo kasoze aphatheke ekuvulweni kwedale lePhalamendenguMongameli Mugabe, amalunga la abekhona emkhosini walamhlanjendawonye laweZanu PF kanye laweMDC ekhokhelwa nguMnu Arthur Mutambara. Kodwaamalunga la atshengise ukungamhloniphi uMugabe ngokumhoza ngesikhathi engenakulelidale lalapho sesethula amazwi akhe evula lelidale okusemthethweni. UMongameli Mugabe ngokwakhe ubikwa engazange efisele amhlophe umlawuli wedale omutsha uMnu Lovemore Moyo yena okhethwe izolo. UMoyo ngumgcinisihlalo weMDC ekhokhelwa nguMnu Morgan Tsvangirai. Engena emnyango wedale lePhalamendeuMugabe, amalunga eMDC abikwa engazange asukume emhlonipha. Lokhu kwenziwe ngamalunga eZanu PF kuphela. Emazwiniakhe, uMugabe uhlabele ingoma yakhe yemvama, esola amazwe afana leBritain kanye leAmerica esithi yiwo abangela udubo olukhona elizweni. Usole udaba lwezijezisozenotho, wancoma imizamo kaMongameli Thabo Mbeki yokuletha ukukhulumisana phakathikweMDC leZanu PF esithi ulethemba kuzakuba lokuvumelana ngesikhatshanaesilandelayo. Esethula amazwi la abeMDC bamhoze okomuntu oyangise kakhulu emphakathini. Phandle kwedale abasekeli balelibandla labo babikwa bebehlabela ingomabesola iZanu PF, kubika intatheli yethu uThomas Chiripasi. UChiripasi ubika njalo ukuthikulamalunga ePhalamende aweMDC amathathu abotshiweyo ngemva kokuvulwa kwedale esetheswa icalalokubangela udlakela elizweni. Kusenjalo ibandla leMDC lithi laloba amalunga alo ehambile edaleni lePhalamende lamuhla, kalimnanzi uMugabenjengoMongameli njalo kalisoze lafa lamnanza. Ilunga lephalamendelalelibandla uMnu Felix Magalela Mafa Sibanda uchasisele uNtungamili Nkomo weStudio 7 ukuthi kungani behambile ephalamende bonabebekubeke sobala izolo ukuthi kabasoze bahambe.